PRESSEMEDELELSE

24-03-2022

# engcon lancerer letvægtspallegafler til gravemaskiner på 2-6 tons

**I foråret 2022 lancerer engcon letvægtspallegafler til gravemaskiner i vægtklassen 2-6 tons. Det udvider maskinernes arbejdsområde yderligere, hvilket bidrager til øget effektivitet og rentabilitet.**

Med en tiltrotator på gravemaskinen øges brugsområdet markant, og muligheden for at tilte og rotere redskabet og tilslutte forskelligt tilbehør under tiltrotatoren gør gravemaskinerne mere effektive. Det har engcon taget udgangspunkt i og har et af markedets bredeste sortimenter af redskaber til gravemaskiner på 1,5-33 tons.

engcon har i mange år tilbudt pallegafler til gravemaskiner, og det er blevet mere og mere populært at bruge disse til håndtering af gods med gravemaskiner. I takt med den øgede efterspørgsel har engcon udviklet lette pallegafler til gravemaskiner på 2-6 tons.

– Pallegafler til gravemaskiner er snart et lige så naturligt tilbehør som skovlen på gravemaskiner, der arbejder på byggepladser eller udfører diverse servicearbejde, siger konstruktør Mikolaj Tepper, der har været involveret i udviklingen af de nye pallegafler.

De nye og lette pallegafler kommer i to versioner, en hydraulisk og en mekanisk, og kan klare en belastning på 2 tons TP500. Det betyder, at den er normeret til 2 tons belastning 500 mm ud fra bagkanten af gaflerne. Vægtene er beregnet til 141 kg for de mekaniske og 151 kg for de hydrauliske pallegafler, og standardlængden på gaflerne er 800 mm.

Den hydrauliske version er tilpasset engcons automatiske hurtigskiftsystem EC-Oil, og betyder at maskinføreren kan til- og frakoble pallegaflerne og hydraulikken automatisk uden at forlade kabinen, den hydrauliske version giver mulighed for hydraulisk samling / spredning af gaflerne.

– De hydrauliske pallegafler med EC-Oil passer perfekt til vores nye EC206, som i løbet af året bliver udstyret med vores automatiske hurtigskift, fortsætter Mikolaj Tepper.

De nye letvægtsgafler vil blive vist på årets messer, og serielevering forventes i slutningen af året.

**Tekniske data:**

GAF-GH1000L-S40-80x40x800-2T TP500

Mekaniske pallegafler

Anbefalet maskinvægt 2-6 tons

Standardbeslag: S40

Beregnet vægt: 141 kg

Længde på gafler 800 mm (kan også bestilles med 1200 mm)

GAF-GHH1000L-QS40-80x40x800-2T TP500

Hydrauliske pallegafler

Anbefalet maskinvægt 2-6 tons

Standardbeslag S40 med EC-Oil

Beregnet vægt: 151 kg

Længde på gafler: 800 mm (kan også bestilles med 1200 mm)

**Yderligere oplysninger fås ved at kontakte:**
Sten Strömgren, engcon Group | sten.stromgren@engcon.se | +46 [0]70 529 96 32

**engcon** er den førende globale leverandør af tiltrotatorer og tilhørende redskaber, som øger gravemaskiners effektivitet, fleksibilitet, præcision og sikkerhed. Med viden, engagement og et højt serviceniveau skaber engcons mere end 400 medarbejdere succes for deres kunder. engcon blev grundlagt i 1990 med hovedkontor i Strömsund i Sverige og møder markedet via 13 lokale salgsselskaber og et etableret netværk af forhandlere rundt om i verden. Nettoomsætningen nåede i 2021 op på ca. 1,5 milliarder SEK.

[www.engcon.com](https://engcon.com/da_dk.html)